**Na temelju članka 75. Stavka 3. I 4. Zakona o sportu („Narodne novine“ broj 141/22.) članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge. Članka 35. Statuta Grada Ivanca („Službeni vjesnik Varaždinske županije“ broj 23/13) i članka 15. Pravilnika o financiranju javnih potreba Grada Ivanca („Službeni vjesnik Varaždinske županije“ broj: 21/09, 12/13, -pročišćeni tekst 13/18, 8/20, 15/21, 38/21) i članka 34. Statuta ZSUGI, Skupština ZSUGI raspisuje**

**JAVNI NATJEČAJ**

**za financiranje godišnjeg programa udruga u sportu Grada Ivanca za 2024. godinu**

**I**

U Proračunu Grada Ivanca za 2024. godinu osigurat će se, između ostalog i sredstva za financijsku potporu programa sportskih klubova namijenjenih zadovoljavanju javnih potreba u području sporta definiranih prioritetima utvrđenim od strane zajedničkog Povjerenstva Zajednice sportskih udruga grada Ivanca i Grada Ivanca.

Okvirna sredstva, prema utvrđenom prijedlogu Proračuna Grada Ivanca za 2024. godinu, koja će biti na raspolaganju u proračunu Grada Ivanca za sufinanciranje programa u području sporta u 2024. godini, odnosno iznos koji će se temeljem ovog poziva moći dodijeliti sportskim udrugama (klubovima) za provedbu programa u sportu je **113.000,00 eura**.

**II**

Na ovaj Javni natječaj se mogu javiti sve udruge članice Zajednice sa sjedištem na području grada Ivanca, čiji su ciljevi i djelatnost usmjereni ka zadovoljenju javnih potreba građana grada Ivanca u području sporta, a kojima temeljna svrha nije stjecanje dobiti i čije aktivnosti ne spadaju pod gospodarsku djelatnost u sportu.

Udruge koje se javljaju na ovaj Javni natječaj moraju biti upisane u Registar udruga, Registar sportskih djelatnosti, moraju posjedovati RNO broj, dostaviti dokaz o tome da su uskladile svoje Statute s odredbama Zakona te podnijele zahtjev Uredu državne uprave u Varaždinskoj županiji za promjenu podataka u Registru te moraju ispunjavati sve druge uvjete propisane natječajem, odnosno Uputama za prijavitelje.

**III**

Prijave se podnose na posebnim obrascima:

1. Opisni obrazac za programe i projekte u sportu – OS
2. Obrazac Proračuna programa i projekata u sportu – PRS

koji se mogu preuzeti na mrežnim stranicama Grada Ivanca ([www.ivanec.h](http://www.ivanec.h)r) ili isti važe kao i za 2023. godinu.

 Uz navedene obrasce potrebno je priložiti i ostalu obaveznu dokumentaciju navedenu u Uputama za prijavitelje koje čine sastavni dio ovog Natječaja.

**IV**

S korisnicima kojima će biti odobrena financijska sredstva za programe u Proračunu Grada Ivanca za 2024. godinu, Zajednica sportskih udruga grada Ivanca će sklopiti Ugovor za sufinanciranje programa.

**V**

Rok za podnošenje prijava, neovisno kojim putem se one dostavljaju (poštom ili osobno) istječe **15. siječnja 2024. godine**.

Procjenu pristiglih prijava će, u skladu s kriterijima za financiranje programa u sportu, izvršiti Povjerenstvo koje imenuje Odlukom Izvrši odbor Zajednice sportskih udruga grada Ivanca.

**VI**

Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

**VII**

Prijave se, na propisanim obrascima koji su zajedno s Uputama za prijavitelje dostupni na web stranicama Zajednice sportskih udruga grada Ivanca se neposredno predaju tajniku ZSUGI ili šalju na sljedeću adresu:

Zajednica sportskih udruga Grada Ivanca

Trg hrvatskih ivanovaca 9b

42240 Ivanec

 „**Javni poziv za financiranje programa udruga u sportu“**

**do 15. siječnja 2024. godine**

**VIII**

Sva pitanja vezana uz ovaj natječaj mogu se postaviti mob. telefon 098/9026496

Ivanec, 04. prosinca 2023.

**Predsjednik ZSUGI:**

**Josip Šimunek**